Eina Oubaas! | Lewies Mymer
September 30, 2014 Lewies Mymer	21 Comments
Nee, dis nie Chopper wat so lamenteer na ‘n operasie om ‘n geskeurde kruisligament te heg nie, dis oubaas se beursie wat so weemoedig ululeer. Oubaas is platsak en die beursie is platter as ‘n basaarpannekoek. Ek wil liefs nie vertel wat daai operasie gekos het nie, julle mag dalk dink ek is ‘n ryk man.
Goeie nuus is dat Chopper weer amper op vier bene is, trap nog so nou en dan ligvoets met die seer voet in die lug. En dit alles oor hy so ‘n aktiewe brak is, moet alewig spring.Dit was altyd vir my oulik en ek het die bokspringery aangemoedig, nou weet ek van beter.
Previous PostDie ou man en die duifNext Post1 Oktober 1949
21 thoughts on “Eina Oubaas!”
Ag arme ou Chopper!
Mag Chopper sommer gou beter wees, en Oubaas se beursie ook!
Oubaas se beursie is in ‘n finansiële depressive, skoon bek-af.
Ai, darem gaan Chopper een van die dae weer SPRING lewendig wees! 😉
Meer oor Chopper as jy nie sy storie ken nie
Ag hy is net te cute!
Ek hou van jou omdat jy geld uitgee op jou hond!
Ek het altyd gedink hy is ‘n Foxterriertjie, maar ‘n paar mense het al gesê nee, dis Jack Russel.
Lees hier meer oor ou Chopper.
Tot watter uiterstes mens ook nie sal gaan vir jou familie nie, en die veeartse weet dit maar alte goed. Ek betaal nog af, met rente natuurlik!
Die veearts het as afslag darem die duif die ewigheid ingehelp.
Sjeim! Nie vir die platgeit nie maar vir Oubaas se honne …
Sy prognose is baie beter as die uwe se beursie s’n!
Shame man. Ek moes ook vandag R430.00 hoes vir my hond! Ten minste is die brakkie darem op die pad van genesing! 🙂
Ja jong, as mens ‘n dier aanneem is dit ‘n life time commitment.
En die kanse dat jou hond jou skei-hof toe sleep is minder as niks?
Netjiese steke daar op die ou se been..lyk of die veearts dit met ‘n liniaal gemeet het.G’n wonder jy’s platsak..dit was vir die ekstra presisie. 😆
Ja, nogal netjies né. Lyk soos ‘n zip.
Hier is meer Chopper as jy dalk nie sy storie ken nie
Lewies ek het nou so lekker gaan lees daar in jou argiewe.Ek het veral die houtskoolstorie geniet.My hart was sommer seer toe ek die skerp kommentare lees,van ‘n spul LitNet bloggers,wat net verdwyn het.Ek mis dit regtig..suggg!
Ja, ek mis hulle ook–die blogs was lekker lewendig daai tyd.
Ag toemaar vandag was mos pensioendag so die oom sal darem deur kom …
Ai Tina, die hond het nog drie ander bene en ‘n stert wat kan lol, oi oi !
hehehehe… ons hou duime vas!
Gelukkige Chopper. Die veeartse is regtig peper duur. Maar nou ja, ons het hulle nodig. ek wonder of hulle mens tande ook sal doen. Aan die anderkant die tandarts mag dalk goedkoper wees.